Source: http://ec.europa.eu/civiljustice/legal_order/legal_order_ire_hu.htm
Timestamp: 2014-03-14 12:37:06+00:00

Document:
Európai Bizottság - Európai Igazságügyi Hálózat - Jogrend - Írország
> Jogrend
> Írország
Utolsó frissítés: 14-03-2007
Jogrend - Írország
Jogi okmányok/jogforrások 1.1.
Nemzeti jogforrások 1.2.
Közösségi jog 1.3.
Nemzetközi jogforrások 2.
Egyéb jogforrások 3.
A jogforrások hierarchiája 4.
Nemzetek feletti szerződések hatálybalépése 5.
Felhatalmazás jogszabályok elfogadására 6.
A jogszabályalkotás folyamata 7.
A nemzeti jogszabályok hatálybalépése 8.
Jogforrások ütközésének feloldása 1. Jogi okmányok/jogforrások
1.1. Nemzeti jogforrások
Írország Alkotmánya (ír nyelven: Bunreacht na hÉireann) az állam alapvető
vagy alapjogszabálya. Az Alkotmány hozza létre az állam intézményeit és
apparátusát, valamint rendelkezik a végrehajtó, törvényhozó és bírói hatalom
különválasztásáról. Garantálja továbbá az alapvető jogok érvényesülését,
amelyek értelmezését és kiterjesztését a bíróságok igen szigorúan végzik. Az elsődleges jog körébe az Oireachtas (országgyűlés) által elfogadott
jogi aktusok tartoznak; az országgyűlés a következőkből áll: Írország elnöke,
a Seanad Éireann (Felsőház) és a Dáil Éireann (Alsóház). Az elsődleges jog az
alábbiakat foglalja magában: alkotmánymódosító törvények, amelyek kizárólag
népszavazást követően fogadhatók el, hogy azután hatályba léphessenek;
általános társadalmi aktusok, amelyek alkalmazási köre általános; valamint a
magáncélú jogi aktusok, amelyek egy adott magánszemély vagy magánszemélyek
egy csoportjának magatartására irányulnak. A másodlagos jog az a mechanizmus, amelynek segítségével az Oireachtas
jogalkotó hatásköröket ruházhat a kormány minisztereire vagy egy adott hatóságra.
A ráruházott jogalkotó hatáskört kifejezetten elsődleges jogszabállyal kell
átruházni, és e hatáskör gyakorlására szigorú feltételek vonatkoznak: az
alapelveket és a végrehajtandó politikákat világosan és egyértelműen
rögzíteni kell az anyajogszabályban, és a másodlagos jogot alkotó hatóságnak
szigorúan be kell azokat tartani. A törvényerejű okmányok a másodlagos jog
leggyakoribb formái, ezek azonban lehetnek rendeletek, végzések, szabályok,
szabályozások és helyhatósági rendeletek. Lap teteje
Az Alkotmány 50. cikke erejénél fogva az 1922 előtti, Írországgal kapcsolatos
jogszabályok (pl. az Egyesült Királyság parlamentjének törvényei) és a Ír
Szabadállam (1922-1937) által elfogadott intézkedések, ha nem ellentétesek az
Alkotmánnyal, továbbra is hatályban maradnak. Az ír jogrendszer szokásjogon
alapuló rendszer, ami azt jelenti, hogy a bírói ítéletek által keletkezett
jog fontos jogforrás. A bíróság a precedens-elv avagy stare decisis alapján köteles követni a korábbi ügyekben hozott
ítéleteket, különösen a felsőbb bíróságok ítéleteit. Ez azonban csak
vezérelv, nem megváltoztathatatlan, kötelező szabály. Ebben a joganyagban
szabályok, általános jogelvek, értelmező szabályok és irányelvek találhatók.
1.2. Közösségi jog
Mivel Írország az Európai Unió tagja, a közösségi jog az állam hazai
jogrendjének fontos része. A közösségi tagsággal együtt járó kötelezettségek
következtében az Alkotmány és a többi nemzeti jogszabály a Közösség hatáskörébe
tartozó ügyekben alá van rendelve a közösségi jognak. Ahhoz, hogy az állam
felhatalmazást kapjon az Európai Közösségekhez való csatlakozásra, és
elkerüljék az alkotmány és a közösségi jog rendelkezései közötti
összeütközést, alkotmánymódosításra volt szükség.
1.3. Nemzetközi jogforrások
Írország számos nemzetközi megállapodáshoz és szerződéshez csatlakozott, és számos nemzetközi szervezet tagja. Az alkotmány úgy rendelkezik, hogy Írország az államok közötti kapcsolatok tekintetében irányadónak fogadja el a nemzetközi jog általánosan elismert alapelveit. Lap teteje
Írország dualista állam, ezért a nemzetközi egyezményeket az államon belüli formális jogi aktussá válásukhoz – az államok közöttitől eltérően – az Oireachtasnak a hazai jog részévé kell tennie. Írország 1953-ban aláírta az emberi jogokról szóló európai egyezményt, így azóta a polgárok – az állam nemzetközi jogi kötelezettségei útján – hivatkozhatnak az egyezmény rendelkezéseire az EJEB előtt. Az egyezmény hazai hatályát az emberi jogokról szóló európai egyezményről szóló 2003. évi törvény biztosítja; ennek nyomán magánszemélyek is hivatkozhatnak az egyezmény rendelkezéseire az ír bíróságok előtt.
Formális jogszabályok hiányában a bíróság döntésének meghozatalakor
tudományos írásokra is hivatkozhat. Bár a természetjog és a természetes jogok
alkalmazása vitatott, jelentőségük pedig csökkent az elmúlt években, a
bíróságok támaszkodtak rájuk az alkotmányos értelmezés és az alkotmányos
jogok számbavétele során. A szokásjogon alapuló jogrendszerekben a stare decisis elv különbséget tesz a ratio decidendi (a határozat betartandó kötelező erejű része) és
az obiter dictum (az ítéletben tett
kötelező erővel nem rendelkező nyilatkozat) között. Az obiter dictum ennek ellenére – a más joghatóságban vagy
nemzetközi bíróságon hozott bírósági ítéletekhez hasonlóan – bizonyító erővel
3. A jogforrások hierarchiája
Írország jogrendszerének csúcsán az alkotmány áll. A jogszabályok,
kormány- és közigazgatási határozatok, valamint a gyakorlat az alkotmánnyal
való egyezés szempontjából felülvizsgálható. Lap teteje
Az alkotmány mindazonáltal úgy rendelkezik, hogy az európai uniós vagy
közösségi tagság által megkövetelt jogi aktusokat vagy intézkedéseket
nem érvényteleníti. Ennélfogva a közösségi jog valamennyi nemzeti
jogszabállyal szemben elsőbbséget élvez, ideértve az alkotmányt is. Mivel a közösségi jog úgy rendelkezik, hogy
a közösségi jog végrehajtásának módját a nemzeti eljárási szabályoknak kell
meghatározniuk, az EU/EK jogot végrehajtó intézkedéseknek meg kell felelniük
az alkotmányos eljárási követelményeknek. Az emberi jogokról szóló európai egyezményről szóló 2003. évi törvény
magánszemélyek számára is lehetővé teszi, hogy az egyezmény rendelkezéseire
hivatkozzanak az ír bíróságok előtt. Az egyezményt alkotmány alatti szinten
vették át a nemzeti jogba, és az alkotmány elsőbbsége fennmaradt. A törvény
előírja, hogy a bíróságok lehetőség szerint a nemzeti rendelkezéseket
kötelesek az egyezményben foglalt elvek szerint értelmezni és alkalmazni. Ha
a hazai jogszabályok nincsenek összhangban az egyezménnyel, meg kell
állapítani az összeegyeztethetetlenséget. A bíróságok megállapítása szerint a nemzetközi szokásjog a 29. cikk (3)
bekezdésének erejénél fogva a hazai jog részét képezi, azonban kizárólag
olyan mértékben, amennyire nem ütközik az alkotmánnyal, a jogszabályokkal
vagy a szokásjoggal. A nemzetközi megállapodások kizárólag abban az esetben
erősíthetők meg, ha összhangban állnak az alkotmánnyal, egyébként
megerősítésükhöz népszavazás szükséges. Lap teteje
A később kiadott jogszabály a korábbiak helyébe léphet vagy módosíthatja
azokat, az elsődleges jogszabályok a másodlagos jogszabályok helyébe
léphetnek, ugyanígy a másodlagos jogszabály létrehozására irányuló átruházott
hatáskör is, azonban másodlagos jogszabály sohasem helyezhet elsődleges
jogszabályt hatályon kívül. A bíróságok mellőzhetik egy jogszabály
alkalmazását azon a címen, hogy az az alkotmány rendelkezéseinek fényében
érvénytelen (az 1937 után keletkezett jogszabályok esetében), illetőleg
ellentétes az alkotmánnyal (az 1937 előtt keletkezett jogszabályok esetében).
A bírósági határozatok
jogalkotási vagy alkotmányos rendelkezésekkel, és ezt követő azonos vagy
magasabb fokú bírósági határozatokkal hatályon kívül helyezhetők.
4. Nemzetek feletti szerződések hatálybalépése
Amint fentebb említettük, az alkotmány eredeti szövege nem állt
összhangban az Európai Közösség szerződéseivel. Például úgy rendelkezett,
hogy az állam egyetlen törvényhozó szerve az Oireachtas. Ezért rendelkezést
illesztettek be az alkotmányba, amely kimondja, hogy az alkotmány nem
érvényteleníti az európai uniós vagy közösségi tagság által megkövetelt jogi
aktusokat vagy intézkedéseket. Megállapították azonban, hogy ha például új
szerződés miatt meg kell változtatni az alkalmazási területet vagy a
célkitűzéseket, ezt népszavazás útján kell megtenni, és ha azt a polgárok
elfogadják, rendelkezést kell beilleszteni az alkotmányba arról, hogy az
állam megerősítheti az említett szerződést. Lap teteje
Ha az európai jogot az államnak át kell ültetnie saját jogába, ez
elsődleges jogszabállyal vagy még gyakrabban a kormány vagy valamelyik
minisztere által hozott törvényerejű okmánnyal történik. Az alkotmány értelmében a
nemzetközi megállapodások akkor válnak a hazai jog részévé. ha az Oireachtas
így dönt. A döntés általában törvényben történik; példa erre az emberi
jogokról szóló európai egyezményről szóló 2003. évi törvény, amellyel az
egyezményt átültették a hazai jogba, és aminek következtében magánszemélyek
is hivatkozhatnak az egyezmény rendelkezéseire hazai bíróságok előtt.
5. Felhatalmazás jogszabályok elfogadására
Az alkotmány kizárólag a polgárok népszavazással hozott határozatával
módosítható. Az alkotmány úgy rendelkezik, hogy a Dáilból (Alsóház), a Seanadból
(Felsőház) és az elnökből álló Oireachtas „rendelkezik egyedüli és
kizárólagos hatáskörrel az állami törvényalkotásra”. A javasolt jogszabály
hatálybalépéséhez a jogszabályt az elnöknek kell aláírnia törvényjavaslat
formájában; amennyiben az elnöknek kétsége van a javasolt jogszabály
alkotmányosságával kapcsolatban, a kérdés eldöntésére beküldheti azt a
Legfelsőbb Bíróságra.
Amint fentebb említettük, az Oireachtas átruházhatja a jogalkotási
hatáskört valamelyik miniszterre vagy más hatóságra; e hatáskört az átruházó
okmány pontosan körülírja. Az európai uniós irányelvek végrehajtása általában
miniszter által kiadott törvényerejű okmány útján történik. A jogalkotási hatáskör számos testületre
átruházható, mint például a kormány miniszterei, törvényhozó tanácsok, félig
állami szervek, szabályozó szervek, szakértő testületek és helyi hatóságok. Lap teteje
Az alkotmány értelmében a kormány felelős a külkapcsolatok irányításáért;
a kormány az alkotmányos követelményekre figyelemmel írhat alá nemzetközi
szerződéseket és megállapodásokat, illetve csatlakozhat nemzetközi
szervezetekhez. A szokásjogon alapuló
jogrendszerben a bírói ítéletek által keletkezett jog kötelező erejű.
6. A jogszabályalkotás folyamata
Alkotmány A 46. cikk értelmében az alkotmánymódosítás első lépése a törvényjavaslat
benyújtása a Dáilhoz. A törvényjavaslatot az Oireachtas mindkét házának el
kell fogadnia, ezt követően a polgárok elé kell azt vinni megerősítés vagy
elutasítás céljából. A javaslat akkor minősül elfogadottnak, ha a leadott
szavazatok többsége támogatja a becikkelyezést, és legalább a névjegyzékben
szereplő szavazók egyharmada szavazott. A törvényjavaslatot
„alkotmánymódosító törvénynek” kell nevezni, és semmiféle más javaslatot nem
tartalmazhat. Ha a polgárok jóváhagyják, az elnök köteles a törvényjavaslatot
aláírni, és „törvényként szabályosan kihirdetni azt”. Jogalkotási eljárás
Az elsődleges jogszabály megalkotása során az első lépés általában a
törvényjavaslat benyújtása az országgyűlés valamelyik házához. A Dáilhoz
benyújtott valamennyi törvényjavaslatot meg kell küldeni megvitatásra a
Seanadnek; ezt követően nyújthatók be a módosítások, amelyeket a Dáil köteles
megvitatni. Ha azonban a Seanadhoz benyújtott és ott elfogadott
törvényjavaslatot ezt követően a Dáil módosítja, úgy kell tekinteni, mintha
azt a Dáilhoz nyújtották volna be, ezért vissza kell küldeni a Seanadhoz
megvitatásra. Lap teteje
A törvényjavaslatot kihirdetés előtt az Oireachtas mindkét házának jóvá kell hagynia, és az
elnöknek is alá kell írnia. A jogalkotási folyamat során a törvényjavaslatot
a Dáilban és a Seanadban is módosíthatják. Az alkotmány azonban a polgárok
által választott Dáil elsőbbségét erősíti; a 23. cikk értelmében abban az
esetben, ha a Seanad a Dáil szándéka ellenére elutasított vagy módosított egy
törvényjavaslatot, a Dáil 180 napon belül határozatot hozhat, amelyben a
törvényjavaslatot mindkét ház által elfogadottnak minősíti. A törvényjavaslatok túlnyomó többségét a kormány valamelyik minisztere
kezdeményezi a Dáil Eireannban. Pénzügyi törvényjavaslat (pl. adókivetéssel, adó hatályon kívül
helyezésével, adócsökkentéssel, -módosítással vagy adók szabályozásával
foglalkozó törvényjavaslatok, valamint állami alapok közterhét érintő
törvényjavaslatok) kizárólag a Dáil Éireannban kezdeményezhető, és ott
szavazható meg. Az ilyen típusú törvényjavaslatot
„ajánlásra” küldik meg a Seanad-nak.
A törvényjavaslat törvényerőre emelésének utolsó lépése az elnöké: ő írja
alá a törvényjavaslatot. Az elnök az Államtanáccsal folytatott konzultációt
követően a Legfelsőbb Bíróság elé utalhatja a törvényjavaslatot vagy annak
egy részét alkotmányossági vizsgálatra. Ez ismertebb nevén a „26. cikk
szerinti megküldés”. Ha a Legfelsőbb Bíróság megállapítja, hogy a
törvényjavaslat alkotmányos, az alkotmányossági alapon többé nem támadható
meg bíróságon, és az elnök köteles azt aláírásával törvényerőre emelni. Ha a Legfelsőbb Bíróság megállapítása
szerint a törvényjavaslat alkotmányellenes, az elnök köteles annak aláírását
megtagadni. Lap teteje
Másodlagos jogszabályok
Az anyajogszabály általában úgy rendelkezik, hogy az általa átruházott
hatáskörben alkotott jogszabályt az Oireachtas megsemmisítheti vagy
jóváhagyhatja. E rendelkezések általában kimondják, hogy az aktusokat „be
kell terjeszteni” az Oireachtas egyik vagy mindkét háza elé, amely
meghatározott időn belül megsemmisítheti azokat. Ez a megsemmisítő mechanizmus
minden esetben vonatkozik az európai uniós intézkedést végrehajtó másodlagos
jogszabályokra. Egyes törvényerejű okmányokat a törvényerőre emelkedést
követően letétbe kell helyezni a kijelölt könyvtárakban, és közleményben kell
tudatni törvényerőre emelkedésüket az Iris
Oifigiúilban.
A kormány aláírhat nemzetközi
szerződéseket és megállapodásokat, valamint csatlakozhat nemzetközi
szervezetekhez, bár megállapítást nyert, hogy nem tehet ilyen jogcselekményt,
ha azzal korlátozza az Oireachtas kizárólagos jogalkotó hatáskörét, vagy
egyébként sérti az alkotmányt. Ezért a bíróságok megállapították, hogy a
kormány nem hagyhat jóvá az Európai Unió alkalmazási területét és
célkitűzéseit megváltoztató szerződéset, kivéve, ha a polgárok alkotmányos
népszavazáson elfogadták azt.
7. A nemzeti jogszabályok hatálybalépése
Az alkotmánymódosítás a polgárok által történt elfogadását, továbbá a
módosításról szóló törvényjavaslat elnök által történő aláírását követően lép
hatályba. A törvényjavaslatból az elnök által történő aláírás napján válik törvény,
és a törvény ezen a napon hatályba is lép, kivéve, ha eltérően rendelkezik.
Az elnök a törvényjavaslatot általában a benyújtástól számított ötödik és
hetedik nap között írja alá. A törvény megjelölheti hatálybalépésének napját,
továbbá úgy rendelkezhet, hogy valamelyik miniszter „hatálybalépési
végzéssel” léptetheti életbe a törvényt vagy annak egy részét. Az elnök köteles a törvényjavaslatot
kihirdetni, amely a törvényerőre emelkedésről az Iris Oifigiúilban (a
Hivatalos Lap) megjelentetett közlemény útján történik. Lap teteje
A másodlagos jogszabály meghatározza a hatálybalépés napját. A bírósági határozatok
általában meghozataluk napjától jogerővel rendelkeznek.
8. Jogforrások ütközésének feloldása
A különböző jogszabályok vagy jogforrások ütközésének megállapítása a
bíróság feladata.
A közösségi jog elsőbbségére is figyelemmel, mivel az állam legalapvetőbb
jogszabálya az alkotmány, más jogszabállyal való ütközés során az alkotmány
elsőbbsége érvényesül. Az alkotmány 34. cikke értelmében magánszemélyek a
Felsőbíróság előtt vitathatják jogszabályok alkotmányos érvényét. Az erről szóló határozat a Legfelsőbb
Bíróságon megfellebbezhető. Magánszemélyek azzal is bírósághoz fordulhatnak,
hogy alkotmányos jogaikat vagy alkotmányos eljárásukat az állam cselekvései
megsértették. Az 1937. évi alkotmány elfogadását követően hozott jogszabályok
vélelmezetten összhangban állnak az alkotmánnyal – az ellenkező bizonyításig.
Előfordulhatnak olyan körülmények, amelyek közepette az alkotmány
rendelkezései – különösen az alapvető jogokról szóló rendelkezések – bizonyos
mértékig összeütközésbe kerülnek egymással. A bíróságok számos módszert
alkalmaztak ezen ügyek eldöntésére, ideértve a szó szerinti vagy nyelvtani
értelmezést, a történeti megközelítést, a cél szerinti vagy harmonikus
megközelítést, az arányosság elvét, a jogok hierarchiájának megközelítését,
valamint a természetjog és a természetjogi megközelítés iránti
elkötelezettséget. Akadt példa, amikor egy népszerűtlen alkotmányos meghatározás vagy
bírósági értelmezés nyomán népszavazást tartottak az alkotmány módosításáról.
Ha magánszemély azt állítja, hogy az emberi jogokról szóló európai
egyezmény alapján fennálló jogait jogszabály sérti, az összeegyeztethetetlenség
megállapítását kérheti a bíróságtól. Az Európai Unió és az Európai Közösség joga alkotmányos mentességet
élvez, mivel az alkotmány rendelkezése értelmében az alkotmány a tagság által
megkövetelt jogi aktusokat vagy intézkedéseket nem érvényteleníti, bár
az e jogi aktusok vagy intézkedések végrehajtását szolgáló eszközökre az
alkotmány kötelezően vonatkozik. Az alkotmányos kérdéseken kívül
az átruházott hatáskörben alkotott jogszabály érvényességét az dönti el,
vajon a jogszabály megfelel-e az anyajogszabálynak.
Az ír jogrendszerről, jogszabályokról és az alkotmányról további információk az alábbi honlapokon találhatók:www.taoiseach.ie www.courts.ie www.oireachtas.ie www.irishstatutebook.ie www.bailii.org « Jogrend - Általános információk | Írország - Általános információk »

References: bíróság 
 bíróság 
 Bíróság 
 Bíróság 
 Bíróság 

bíróság